Michael Færk Christensen erstattede Michael Mørkøv i finalen på det danske hold, og det var tæt på at blive skæbnesvangert for Danmark. Hobro-rytteren var nemlig tæt på at styrte sammen med Casper Jørgensen efter 3000 meter. Begge cykelryttere holdt sig på cyklen, og danskerne kunne træde pedalerne rundt til et fortjent VM-guld i finalen mod Australien.

Referat:
Den nordjyske cykelrytter Michael Færk Christensen var med til at køre verdensmesterskabet i hus til Danmark i 4000 meter forfølgelsesløb fredag aften i Polen.